ཆེ་དགྲ་ལྷས་ནན་བཤད་གནང་དོན།རང་རྒྱལ་གྱི་དཔལ་འབྱོར་འཕེལ་རྒྱས་དེ་འཕར་ཚད་མགྱོགས་པའི་དུས་མཚམས་ནས་སྤུས་ཚད་མཐོ་བའི་འཕེལ་རྒྱས་ཀྱི་དུས་མཚམས་སུ་སྒྱུར་ཡོད།ང་ཚོས་ངེས་པར་དུའདུ་ཤེས་བཞིབརྟན་པོ་འཛུགས་པ་དང་དུས་རབས་གསར་པའི་འགྱུར་ལྡོག་གསར་པ་དང་།ཁྱད་ཆོས་གསར་པ།བླང་བྱ་གསར་པ་བཅས་ནས་འགོ་བཙུགས་ཏེ་བསམ་བློ་སྔར་བས་གཅིག་གྱུར་ཡོང་བ་དང་སྤུས་ཚད་མཐོ་བའི་འཕེལ་རྒྱས་དང་ལྗང་མདོག་འཕེལ་རྒྱས་ལ་དམ་པོར་དམིགས་ནས་ངེས་གནས་ལ་བརྟེན་ཏེ་ལས་དོན་དོན་གཉེར་བྱེད་པའི་ཁ་ཕྱོགས་ཁོང་དུ་ཆུད་པ་བྱེད་པ་དང་།རྒྱལ་ཁབ་ཀྱི་གནས་ཚུལ་ཧྲིལ་པོ་བརྩི་བཀུར་དང་ཞབས་འདེགས་ཞུ་བ།འཕེལ་རྒྱས་གཏོང་སྟངས་ལ་འགྱུར་ལྡོག་གཏོང་བ་དང་།དཔལ་འབྱོར་གྱི་གྲུབ་ཆ་ལེགས་སུ་གཏོང་བ།སྒུལ་ཤུགས་སྒྱུར་ཤུགས་ཆེ་རུ་གཏོང་བ་བཅས་ལ་སྔར་བས་མཐོང་ཆེན་བྱས་ནས་ཕུགས་ལ་དམིགས་པ་དང་།གསར་གཏོད་གསར་འབྱེད་བྱེད་པ།ཏན་ཏན་ཏིག་ཏིག་བྱེད་པ།ཡུན་རིང་བྱས་རྗེས་འཇོག་པ་བཅས་བྱས་ཁར།ས་གནས་སྲིད་གཞུང་གི་བུ་ལོན་སྔོན་འགོག་དང་སེལ་གང་ཐུབ་བྱས་ཏེ་རང་ལྗོངས་ཀྱི་དཔལ་འབྱོར་སྤུས་ཚད་འཕོ་འགྱུར་དང་།ལས་ཕྱོད་འཕོ་འགྱུར།སྒུལ་ཤུགས་འཕོ་འགྱུར་བཅས་ལ་སྐུལ་འདེད་ཏན་ཏིག་གཏོང་དགོས་པ་དང་།ལས་ཁུངས་སྒྱུར་བཅོས་དངགློད་སྡོམ་ཞབས་གསུམགཏིང་ཟབ་ཏུ་གཏོང་རྒྱུ་དང་ཟུང་འབྲེལ་གྱིས་སྲིད་གཞུང་གི་འགན་ནུས་མུ་མཐུད་སྒྱུར་བ་དང་སྒྲིག་སྲོལ་དང་ལམ་སྲོལ་གསར་གཏོད་ལ་རྒྱུན་ཆད་མེད་པར་སྐུལ་འདེད་བཏང་ནས་ཁྲོམ་རའི་ཚོང་གཉེར་ཁོར་ཡུག་ལེགས་སུ་གཏོང་བ་དང་ཁྲོམ་རའི་གསོན་ཤུགས་དང་སྤྱི་ཚོགས་ཀྱི་གསར་གཏོད་ནུས་པ་སྔར་བས་ཆེ་རུ་གཏོང་དགོས་པ།གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་ཀྱིས་མཚོ་སྔོན་ཞིང་ཆེན་དང་འབྲེལ་གཏུག་མཐུན་སྦྱོར་ཡག་པོ་དང་རྒྱལ་ཁབ་པུའུ་ཨུད་ལ་སྙན་ཞུ་དང་འབྲེལ་མཐུད་ཡག་པོ་བྱེད་པ་དང་།རྒྱལ་ནང་གི་ཞིང་ཆེན་ལས་བརྒལ་བའིས་གྲོལ་དཔལ་འབྱོརགླིང་ཁུལ་འཛུགས་སྐྲུན་གྱི་གྲུབ་འབྲས་ཐོབ་པའི་ཉམས་མྱོང་ལ་སློབ་སྦྱོང་དང་དཔྱད་གཞིར་འཛིན་པ།ལས་དོན་གྱི་གཙོ་གནད་མངོན་གསལ་དོད་པོ་ཡོང་བ་བྱེད་པ།དམར་ཐིག་གི་འདུ་ཤེས་ཟབ་ཏུ་གཏོང་བ།སྣོད་བཅུད་ཁོར་ཡུག་སྲུང་སྐྱོང་དང་།ས་ཆའི་སྲིད་ཇུས།ནོར་སྲིད་ཁྲལ་བསྡུ་སོགས་ཐད་ཀྱི་རྒྱལ་ཁབ་ཀྱི་འབྲེལ་ཡོད་གཏན་འབེབས་དང་།དེ་བཞིན་མཚོ་བོད་ཞིང་ཆེན་དང་རང་སྐྱོང་ལྗོངས་གཉིས་ཀྱིས་གཏན་ལ་ཕབ་པའི་འབྲེལ་ཡོད་སྲིད་ཇུས་ལག་བསྟར་ནན་པོ་བྱེད་པ།བདེ་འཇགས་ཐོན་སྐྱེད་དང་།སྣོད་བཅུད་སྲུང་སྐྱོང་།སྲིད་ཇུས་ཀྱི་དམར་ཐིག་བཅས་བརྟན་པོར་སྲུང་ནས་ཞིང་ཆེན་དང་རང་སྐྱོང་ལྗོངས་གཉིས་ཀྱི་ལེགས་ཆ་གསབ་རེས་དང་།གཉིས་ཁེ་གཉིས་ཕན།ཐུན་མོང་འཕེལ་རྒྱས་བཅས་ཡོང་བ་བྱེད་དགོས།